als_Latn dik_Latn sag_Latn
Pas sulmeve me bomba në qytetin turk Reihanli në kufi me Sirinë, ku mbetën të vrarë të paktën 43 persona, numri një i diplomacisë turke Ahmet Davutoglu ka deklaruar se Ankaraja zyrtare do t’i përgjigjet këtij provokimi. Davutoglu akuzoi shërbimet inteligjente siriane se kanë gisht në këto shpërthime ndërsa tha se nuk është rastësi që këto sulme ndodhen gjatë turit të tij diplomatik në përpjekje për të zgjidhur krizën në Siri. “Askush nuk duhet të sfidojë fuqinë e vërtetë të Turqisë, ne nuk do ta lejojmë këtë të ndodhë” tha Davutoglu. Ndërkohë zyrtarë të lartë të Kombeve të Bashkuara dhe të Shteteve të Bashkuara i kanë dënuar sulmet me bomba. Sekretari i përgjithshëm i OKB-së, Ban Ki-Mun, tha se asnjë veprim nuk e justifikon sulmin ndaj civilëve. Nga ana tjetër, sekretari amerikan i shtetit, Xhon Kerri, tha se Shtetet e Bashkuara përkrahin Turqinë në qëndrimin e saj.
als_Latn